#

# i-Manual onlain

- Prindi
- Fondi suurus

- Esileht >
- „BRAVIA” teleri funktsioonid >
- Sisseehitatud juhtmevaba LAN

# Sisseehitatud juhtmevaba LAN

Pakub teie telerile juhtmevaba võrguühendust lihtsa ja kiire seadistamisega.

Sisseehitatud juhtmevaba kohtvõrgu seade võimaldab teile oma teleris interneti- ja koduvõrguühendust. Selle funktsiooniga saate kergesti ühenduda juhtmevabasse kohtvõrku ja nautida võrgus olemise eeliseid juhtmevabas keskkonnas.

####

- Enne teleri juhtmevaba kohtvõrgu funktsiooni seadistamist seadistage kindlasti juhtmevaba kohtvõrgu ruuter.

## Teie juhtmevabasse kohtvõrku ühendamine

Funktsiooni Sisseehitatud juhtmevaba LAN kasutades saate teleri oma juhtmevabasse kohtvõrku ühendada. Seadistusprotseduur erineb sõltuvalt juhtmevaba kohtvõrgu ja juhtmevaba kohtvõrgu ruuteri tüübist.

Enne juhtmevaba kohtvõrgu seadistamist kontrollige oma juhtmevaba kohtvõrgu keskkonda, kasutades järgnevat tabelit.

Turvaline juhtmevaba kohtvõrk?
Kas kasutate juhtmevaba kohtvõrgu ruuterit, mis ühildub Wi-Fi kaitstud seadistusega (WPS)?
JAH
EI
(3)
(2)
(1)

(1) Konfigureerige vastavalt jaotistele „Võrgu Seadistamine” ja „Turvatud võrk Wi-Fi kaitstud seadistusega (WPS)”.

(2) Konfigureerige vastavalt jaotistele „Võrgu Seadistamine” ja „Turvatud võrk ilma Wi-Fi kaitstud seadistuseta (WPS)”.

(3) Konfigureerige vastavalt jaotistele „Võrgu Seadistamine” ja „Turvamata võrk mis tahes tüüpi juhtmevaba kohtvõrgu ruuteriga”.

## Võrgu Seadistamine

„Võrgu Seadistamine” aitab teil võrgu seadeid seadete viisardiga konfigureerida. Järgige ekraanil olevaid juhiseid.

Vajutage HOME, seejärel valige > Võrk > Võrgu Seadistamine.

Käivitusekraan võimaldab teil valida seadistusprotseduuri vastavalt teie võrgukeskkonnale.

„Kuva võrgu olek”: valige oma võrgu oleku kinnitamiseks.

„Juhtmega Seaded”: kasutage juhtmega võrku ühendamiseks.

„Juhtmevaba Seaded”: kasutage juhtmevabasse võrku ühendamiseks.

## Turvatud võrk Wi-Fi kaitstud seadistusega (WPS)

WPS-standard muudab juhtmevaba koduvõrgu turvamise nii lihtsaks, et on vaja ainult juhtmevaba kohtvõrgu ruuteril WPS-nuppu vajutada. Enne juhtmevaba kohtvõrgu seadistamist vaadake ruuteril WPS-nupu asukohta ja tehke kindlaks, kuidas seda kasutada.

1. Valige funktsiooni „Võrgu Seadistamine” käivitusekraanilt „Juhtmevaba Seaded”.

2. Valige „WPS (nupp)” nupuvajutusmeetodi või „WPS (PIN)” PIN-meetodi kasutamiseks.

3. Järgige seadistusekraanile ilmuvaid juhiseid.

####

- Juhtmevaba kohtvõrgu ühendamiseks WPS-iga peab teie juhtmevaba kohtvõrgu ruuter toetama WPS-standardit.

## Turvatud võrk ilma Wi-Fi kaitstud seadistuseta (WPS)

Juhtmevaba kohtvõrgu seadistamiseks on vaja SSID-d (juhtmevaba võrgu nime) ja turvakoodi (WEP- või WPA-koodi). Kui te neid ei tea, võtke ühendust oma ruuteri tootjaga.

1. Valige funktsiooni „Võrgu Seadistamine” käivitusekraanilt „Juhtmevaba Seaded”.

2. Valige „Skaneeri”, seejärel valige võrk leitud juhtmevabade võrkude loendist.

3. Järgige seadistusekraanile ilmuvaid juhiseid.

## Turvamata võrk mis tahes tüüpi juhtmevaba kohtvõrgu ruuteriga

Juhtmevaba kohtvõrgu seadistamiseks on vaja SSID-d (juhtmevaba võrgu nime). Turvakoodi (WEP- või WPA-koodi) pole vaja, sest te ei pea selles protseduuris turvameetodit valima.

1. Valige funktsiooni „Võrgu Seadistamine” käivitusekraanilt „Juhtmevaba Seaded”.

2. Valige „Skaneeri”, seejärel valige võrk leitud juhtmevabade võrkude loendist.

3. Järgige seadistusekraanile ilmuvaid juhiseid.

Copyright 2010 Sony Corporation